b'\n_START_ARTICLE_\nHeroj (razred podmornic)\n_START_PARAGRAPH_\nHeroj je bil razred treh dizel-elektri\xc4\x8dnih podmornic, ki so jih zgradili v ladjedelnici Brodosplit v 1960-ih za Jugoslovansko voja\xc5\xa1ko mornarico. Razred je bil velik napredek od predhodnega razreda Sutjeska. Nove podmornice so imele hidrodinami\xc4\x8den trup, torpedne cevi so se lahko uporabljale tudi za polaganje morskih min. Zgradili so tri podmornice Heroj P-821, Junak P-822 in Uskok P-823. V uporabi so ostale do poznih 1990ih, zadnjo so upokojili leta 2005._NEWLINE_Podmornice so bile 50,4 metra dolge in so imele 6,68 metrski premer trupa. Na povr\xc5\xa1ju je bil izpodriv 614\xc2\xa0t (604 angle\xc5\xa1kih ton), pri potopljeni podmornici pa 705\xc2\xa0t (694 angle\xc5\xa1kih ton). Poganjala sta jo dva dizelska motorja Mercedes z mo\xc4\x8djo 1600 KM in en (po nekaterih virih 2) elektri\xc4\x8dna motorja 1560 KM. Najve\xc4\x8dja hitrost pod vodo je bila 15,3\xc2\xa0kn (28,3\xc2\xa0km/h; 17,6\xc2\xa0mph), na povr\xc5\xa1ju pa 9,8\xc2\xa0kn (18,1\xc2\xa0km/h; 11,3\xc2\xa0mph)_NEWLINE_Potopile so se lahko do globine 210 metrov. Posadka je bila 55 \xc4\x8dlanska.'